**O, brad frumos...**

*Radu Gyr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, brad frumos, ce sfant pareai

în alta sarbatoare.

Mă vad copil cu par balai

si ochii de cicoare.

Revad un scump si drag camin

si chipul mamei sfinte,

imagini de Craciun senin

mi-apar si azi în minte.

Un brad cu daruri si lumini

în amintiri s-arata.

In vis zambeste ca un crin

copilul de-altadata.

Intregul cer era deschis

deasupra fruntii mele.

Azi strang doar pulbere de vis

si numai scrum din stele.

Copil balai, Craciun si brad

s-au stins în alte zile.

Azi, numai lacrimi cad

pe-ngalbenite file ...

Azi nu mai vine Mos Craciun

cu barba-i jucause,

ci doar tristetile mi-adun

să-mi planga langa use...

In bezna temnitei mă frang

sub grele lespezi mute,

si-mpovarat de doruri plang

pe amintiri pierdute.

Omatul spulberat de vant

se cerne prin zabrele

si-mi pare temnita mormant

al tineretii mele...